**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel: 84-540-330. Fax: 540-332.**

**ELŐTERJESZTÉS**

**Balatonföldvár Város Önkormányzata Képviselő-testületének**

**2022. június 23. napján tartandó ülésére**

Előterjesztést készítette: Mikóné Fejes Ibolya aljegyző

Az előterjesztés tárgya: A szervezeti és működési szabályzatról szóló rendelet módosítása

Döntéshozatal: Minősített többséggel

Tárgyalás: Nyilvános ülésen

Mellékletek: Rendelettervezet, előzetes hatásvizsgálat

***Tisztelt Képviselő-testület!***

***I.***

Az önkormányzat szervezeti és működési szabályzatát a 12/2014.(X.22.) önkormányzati rendelet állapítja meg. Az önkormányzat által ellátott feladatok kormányzati funkció szerinti felsorolását a rendelet 2. melléklete tartalmazza. A Magyar Államkincstár számára teljesített adatszolgáltatás során felhívás érkezett az önkormányzati hivatalhoz, mi szerint kizárólag azon kormányzati funkciók használhatók a könyvvezetés során – és tartalmazhatnak teljesítés adatot – amelyeket az adatszolgáltató a törzskönyvi nyilvántartásban szerepeltet.

A Pénzügyi Osztály adatszolgáltatása alapján a következő kormányzati funkciók felvétele szükséges:

**074040 Fertőző megbetegedések megelőzése, járványügyi ellátás**

**084031 Civil szervezetek működési támogatása**

**107060 Egyéb szociális pénzbeli és természetbeni ellátások, támogatások**

Javaslatot teszünk a szervezeti és működési szabályzatról szóló önkormányzati rendelet 2. mellékletében felsorolt kormányzati funkciók fenti három kormányzati funkcióval való kiegészítésére.

Kérjük a tisztelt képviselőtestületet, hogy a rendelettervezet fenti indokolása alapján a rendelettervezetet fogadja el, és alkossa meg a módosító rendeletet.

***II.***

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló képviselőtestületi ülés időpontja: 2022. június 23.

|  |  |
| --- | --- |
| Rendelet-tervezet megnevezése | ***A szervezeti és működési szabályzatról szóló rendelet módosításáról*** |
| Társadalmi hatás | A rendelet módosításának társadalmi hatása nincs. |
|  |  |
| Gazdasági, költségvetési hatás | A rendelet megalkotásának gazdasági, költségvetési hatása nincs. |
| Környezeti következmények | A rendelet megalkotásának környezeti következményei nincsenek. |
| Egészségi következmények | A rendelet megalkotásának egészségi következményei nincsenek. |
| Adminisztrációs terhek | A rendelet megalkotásával az adminisztrációs terhek nem változnak. |
| A rendelet megalkotásának szükségessége | Az önkormányzat SZMSZ-e tartalmazza az önkormányzat által ellátott feladatok kormányzati funkció szerinti felsorolását, melynek kiegészítése szükséges a Magyar Államkincstár részére teljesített adatszolgáltatás szabályszerűsége érdekében. |
| A jogalkotás elmaradásának várható következményei | Nem áll helyre a Magyar Államkincstár részére teljesített adatszolgáltatás szabályszerűsége. |
| A rendelet alkalmazásához szükséges | |
| Személyi feltételek | Rendelkezésre állnak. |
| Szervezeti feltételek | Rendelkezésre állnak. |
| Tárgyi feltételek | Rendelkezésre állnak. |
| Pénzügyi feltelek | Rendelkezésre állnak. |

**III. RENDELETTERVET**

**Balatonföldvár Város Önkormányzata Képviselő-testületének**

**14/2022. (VI. 27.) önkormányzati rendelete**

**a szervezeti és működési szabályzatról szóló 12/2014. (X.22.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

A szervezeti és működési szabályzatról szóló 12/2014. (X. 22.) önkormányzati rendelet 2. melléklete az 1. melléklet szerint módosul.

**2. §**

Ez a rendelet a kihirdetését követő napon lép hatályba.

Balatonföldvár, 2022. június 23.

Holovits György Huba Köselingné dr. Kovács Zita

polgármester jegyző

*1. melléklet a 14/2022.(VI.27.) önkormányzati rendelethez*

1. A szervezeti és működési szabályzatról szóló 12/2014. (X. 22.) önkormányzati rendelet 2. melléklete a következő 25a. ponttal egészül ki:

„25a. 074040 Fertőző megbetegedések megelőzése, járványügyi ellátás”

2. A szervezeti és működési szabályzatról szóló 12/2014. (X. 22.) önkormányzati rendelet 2. melléklete a következő 31a. ponttal egészül ki:

„31a. 084031 Civil szervezetek működési támogatása”

3. A szervezeti és működési szabályzatról szóló 12/2014. (X. 22.) önkormányzati rendelet 2. melléklete a következő 35. ponttal egészül ki:

„35. 107060 Egyéb szociális pénzbeli és természetbeni ellátások, támogatások

**Balatonföldvár, 2022. június 1.**

***Holovits György Huba***

**polgármester**

**Törvényességi ellenőrzésre bemutatva:**

**Ellenjegyezte: …………………………………...**

**Köselingné dr. Kovács Zita jegyző**